Filipinsko-američki rat
Filipinsko-američki rat, koji se naziva i "Filipino-američkim ratom", "Filipinskim ratom", "Filipinskom pobunom" ili "Tagaloškom pobunom" (filipinski: -{"Digmaang Pilipino-Amerikano"}-; španski: -{"Guerra Filipino-Estadounidense"}-), bio je oružani sukob između Prve Filipinske Republike i Sjedinjenih Država koji je trajao od 4. februara 1899. do 2. jula 1902. Dok su filipinski nacionalisti na sukob gledali kao na nastavak borbe za nezavisnost koja je započeta 1896. godine Filipinskom revolucijom, Američka vlada je to smatrala pobunom. Sukob je nastao kada se Prva Filipinska Republika usprotivila uslovima Pariskog ugovora po kojem su SAD preuzele Filipine od Španije, okončavši kratki Špansko-američki rat.